Hvit Valgallianse

Hvit Valgallianse var et norsk politisk parti som ble stiftet i 1995 etter en sammenslåing av Stopp Innvandringen og Hjelp de fremmedkulturelle hjem – ellers mister vi landet vårt. Partilederen var Jack Erik Kjuus.

Partiet stilte til stortingsvalget i 1997 med lister i Oslo, Akershus og Buskerud. Partiet fikk til sammen 463 stemmer. Partiet gikk blant annet inn for å stoppe all innvandring og fjernadopsjon til Norge samt tilbakesending av alle innvandrere som var kommet til Norge etter 1975. For fjernkulturelle skulle dette gjelde fra 1960. Dersom dette ikke ville være mulig gikk partiet inn for sterilisering under tvang. Det samme gjaldt for innvandrere i parforhold med nordmenn. Ifølge partiet selv var dette for å bevare det norske folks etniske sammensetning.

På grunn av disse delene av partiprogrammet ble partileder Kjuus av Oslo byrett dømt til 60 dagers betinget fengsel og 20 000 kroner i bot for rasisme.Straffeloven § 135a hos Lovdata. (Denne bestemmelsen ble skjerpet ved en lovendring som trådte i kraft 1. januar 2006.) Dommen ble anket til Høyesterett, hvor dommen fra byretten ble opprettholdt.

Som en protest mot dommen trakk partistyret seg kort tid etter. Kjuus trakk seg også ut av politikken. Flere av medlemmene gikk over i det nystartede partiet Nasjonalalliansen. 

Resultat ved stortingsvalget i 1997

 Stortingsvalget 1997Tabell 01173: Stortingsvalget. Godkjente stemmer, etter parti/valgliste Statistisk sentralbyrå Fylke  Stemmer Akershus  159 Oslo  171 Buskerud  133
Referanser

Eksterne lenker



Kategori:Tidligere politiske partier i Norge
Kategori:Rasisme
Kategori:Nasjonalistiske partier
Kategori:Politiske partier etablert i 1995